У выніку ж больш чым за 6 гадзін напружанай барацьбы сталі вядомыя пераможцы. Самымі моцнымі аказаліся мужчыны з нацыянальнага парка – 1-е месца ў камандным заліку па гіравым спорце, у настольным тэнісе не было роўных камандзе торфабрыкетнага завода, бясспрэчнымі жа пераможцамі ў дартсе, валейболе, перацягванні каната і мнагаборстве сталі спартсмены з ДЭУ-34. Няцяжка здагадацца, што апошняя каманда і заваявала перамогу ва ўсёй спартакіядзе, паўтарыўшы такім чынам леташняе дасягненне. Другой стала каманда нацыянальнага парка, а трэцяе месца падзялілі між сабой камунальнікі і прадстаўнікі ТБЗ.